Enrico Letta

Enrico Letta (Pisa, 20 d'agost de 1966) es un politician italian de centre-esquèrra. Foguèt lo president del conselh de ministres de la Republica Italiana d'un govèrn format gràcias a una coalicion facha de quatre partits del 28 d'abril de 2013 fins al 14 de febrièr de 2014. Foguèt anteriorament ministre dels afars europèus de 1998 a 1999, puèi ministre de l'industria de 1999 a 2001 e puèi secretari del Conselh dels Ministres de 2006 a 2008. Aprèp la decision de son partit de formar un novèl govèrn, Letta demissionèt de sa foncion de president del conselh de ministres lo 13 de febrièr de 2013.

 Biografia 
Enrico Letta nasquèt a Pisa en 1966 dins una familha de notables del país. Son paire, Giorgio Letta, es un professor de matematicas de l'Universitat de Pisa, membre de l'Acadèmia dei Lincei e de l'Acadèmia Nacionala Italiana de las Sciéncias. Son oncle, Gianni Letta, es un politician de centre-drech e conselhièr de Silvio Berlusconi mentre qu'un autre oncle, Cesare Letta, es un arqueològ e universitari pro famós, e finalament sa tanta, Maria Teresa Letta, es la vicepresidenta de la Crotz Roja. Del costat de sa maire, un de sos grands oncles foguèt lo poèta e dramaturg Gian Paolo Bazzoni.

.

Categoria:Naissença a Pisa
Categoria:Personalitat politica italiana
Categoria:President del Conselh d'Itàlia
Categoria:Naissença en 1966
Categoria:Ministre italian